הודעה לעיתונות

ערכים ואינטרנט בעולם של חדשנות טכנולוגית

כנס החורף של עמותת אשנב יתארח ברעננה

אשכול פיס, רח' החייל 46 רעננה 21/1/15 בין השעות 17:00-19:30

עיריית רעננה בשיתוף עמותת 'אשנב' (אנשים למען שימוש נבון באינטרנט) תארח את כנס החורף של העמותה בנושא "הרשת בידינו על ערכים ואינטרנט: הילכו שניהם יחדיו בלתי אם נועדו"?

הכנס יערך ביום ד', 21.1.15 באשכול פיס בעיר, במעמד ראש העירייה, זאב בילסקי, ויעסוק במימד השונה והחדש שקיבלו ערכים בחיינו כתוצאה מהשימוש בשיח המקוון ברשת. הכנס ידון בהיבטים השונים של תרבות השיח החדש, כיצד מערכת החינוך מתמודדת עם התופעה? מהו ההיבט המשפטי בנושא? כיצד הטכנולוגיה מושפעת?, כיצד ניתן לשמור על הגולשים מפני אלימות ותרבות התנהגות שאינה נאותה ברשת ועוד.

בכנס ישתתפו ד"ר טלי הימן, המחלקה לחינוך ופסיכולוגיה באונ' הפתוחה אורית לנט, מנהלת הפורטל החינוכי רעננה ומחנכת בבית הספר 'יחדיו', עו"ד יהונתן קלינגר, יועץ משפטי לעמותת 'אשנב', רוני דיין, מנהל אגף טכנולוגיות מידע במשרד החינוך, הנהגת התלמידים מחטיבת 'רימון' ,קובי שטיינברג מועד ההורים הארצי וסיגל אדר, יושבי ראש הנהגת ההורים בבית הספר 'ברטוב.

לדברי ברוך הינוך, יו"ר עמותת אשנב, כנס זה יעסוק בהיבט מרכזי ועדכני בכל הקשור לסוגיות שונות בתחומי חינוך הילדים ובני הנוער בעידן הטכנולוגי המתפתח בו אנו חיים. אני קורא להורים שרוצים להבין יותר להגיע לכנס ולרכוש כלים עדכניים להתמודדות עם חיי היום יום.

**עמותת אשנב** – **אנשים למען שימוש נבון באינטרנט**, הינה עמותה התנדבותית שהוקמה בשנת 1999 להנצחתו של החייל ערן אדרת ז"ל, שלרשת היה תפקיד במותו.

העמותה, פועלת למען קידום מודעות הציבור הרחב: ההורים, הילדים ובני הנוער  להשפעות החיוביות והשליליות של השימוש ברשת האינטרנט והרשתות החברתיות השונות על החברה וטיפוח שימוש מושכל ונבון בה. עד כה הדריכה העמותה למעלה מ –168,000 איש ברחבי הארץ.

העמותה שותפה למיזמים רבים העוסקים בשימוש נבון ברשת בעולם הרשתות החברתיות ועולם הסלולר. העמותה, עורכת כנסים בתחומים רבים ומגוונים של שימוש נבון ברשת. בנוסף לכך, שותפה אשנב במיזם של גוגל-Family safety center , המכיל תכנים ועצות בכל הקשור לגלישה נבונה ובטוחה ברשת. מידע נוסף על העמותה באתר: [http://www.eshnav.org.il](http://www.eshnav.org.il/)

הכנס מיועד לאנשי חינוך, הורים, מנהלים טכנולוגיים, אנשי משפט ואקדמיה ותלמידים.

ההשתתפות הינה ללא תשלום וכרוכה ברישום מראש בכתובת: <http://bit.ly/1uQ5KwW>

מנחה הכנס: יהודה קונפורטס, עורך ראשי קבוצת אנשים ומחשבים

לפרטים נוספים: ליאורה לייבוביץ 0522944237